Visit Site
Recommended byColombia
మరోవైపు కొంత మంది హ్యాకర్లు వినియోగదారులకు కాల్ చేసి, వారి కార్డు వివరాలు, సీవీవీ నెంబర్లు, ఎక్స్&zwnj;పైరీ డేట్ తదితరాలు అడుగుతున్నారు. ఎస్&zwnj;బీఐ నుంచే కాల్ చేస్తున్నట్టు నమ్మబలికి తెలివిగా మోసం చేస్తున్నారు. మీ కార్డ్ ఎక్స్&zwnj;పైరీ కాబోతుంది, మీ కార్డ్ ఆధార్&zwnj;తో లింక్ కాలేదు.. వివరాలు చెబితే లింక్ చేస్తాం.. అంటూ బొంకి అసలుకే ఎసరు పెడుతున్నారు.
హ్యాకర్లు తమకు అవసరమైన సమాచారాన్ని చాలా వరకు సోషల్ మీడియా నుంచి తస్కరిస్తున్నారు. మీకు సంబంధించిన కొన్ని విలువైన వివరాలను తెలుసుకొని తెలివిగా బోల్తా కొట్టిస్తున్నారు. సాధారణంగా బ్యాంక్, ఇతర లావాదేవీలకు సంబంధించిన అధికారిక మెయిళ్లు, ట్రాన్సాక్షన్స్ చేయగానే మొబైళ్లకు వచ్చే మెసేజ్&zwnj;లలో మీ అకౌంట్లు, కార్డులకు సంబంధించి ముందరివిగానీ, చివరివిగానీ నాలుగు నంబర్లు ఉంటాయి.. వాటిని ముందే తెలుసుకొని, కాల్ చేసినప్పుడు ఆ నంబర్లను చెప్పి పూర్తి నంబర్ చెప్పాలంటూ బోల్తా కొట్టిస్తున్నారు. అలా చెప్పారా.. ఇక అంతే సంగతులు.
ఎస్&zwnj;బీఐ క్రెడిట్&zwnj; కార్డు వినియోగదారులకు ఆస్ట్రేలియా, అమెరికాలో తమ కార్డులు వినియోగించినట్లు, డాలర్ల రూపంలో ఖర్చు చేస్తున్నట్లు, కార్డు లిమిట్&zwnj; అయిపోనట్టు నోటిఫికేషన్లు వస్తున్నాయి. వీటిపై ఎస్&zwnj;బీఐకి చాలా ఫిర్యాదులు అందుతున్నాయి. వినియోగదారులందరూ అప్రమత్తంగా ఉండాలనీ, బ్యాంక్ ఖాతాలకు సంబంధించిన మీ వ్యక్తిగత వివరాలను కోరుతూ.. బ్యాంకు తరపు నుంచి ఎలాంటి ఫోన్లు, ఇ-మెయిల్స్&zwnj; రావని అధికారులు స్పష్టం చేస్తున్నారు.
కొన్నిసార్లు ఓటీపీ కూడా రాకుండానే అమౌంట్ లక్షల్లో కట్ అవుతోంది. ఇలాంటి వాటి నుంచి జాగ్రత్తగా ఉండాలంటే.. మీ లాగిన్&zwnj; పిన్&zwnj; తరచూ మార్చుకోవాలి. డబ్బులు కొల్లగొడుతున్నట్టు గుర్తిస్తే.. వెంటనే కస్టమర్ కేర్&zwnj;కు ఫోన్ చేసి మీ కార్డును బ్లాక్&zwnj; చేయించుకోండి. కొత్త కార్డుకు దరఖాస్తు చేసుకోండి.